ΓΡΑΠΤΗ ΕΡΩΤΗΣΗ E-0414/02

υποβολή: Erik Meijer (GUE/NGL) προς την Επιτροπή

(21 Φεβρουαρίου 2002)

Θέμα: Δυνατότητα εφαρμογής στα κράτη μέλη της ΕΕ της ελβετικής εκστρατείας για την προστασία των βρεφών από τους κινδύνους που διατρέχουν όταν τα ταρακουνούν

1. Γνωρίζει η Επιτροπή ότι στην Ελβετία διαπιστώθηκε πως οι εκνευρισμένοι γονείς ταρακουνούν — και τούτο ενίοτε χωρίς κακή πρόθεση — βρέφη τα οποία κλαίγουν και, δεδομένου ότι οι αυχενικοί μυς των βρεφών δεν έχουν ακόμα αναπτυχθεί, ένα τέταρτο από τα βρέφη αυτά αποθνήσκουν και τα τρία τέταρταφίστανται βλάβες που διατηρούν καθ' όλη τη διάρκεια της ζωής τους·

2. Διαθέτει η Επιτροπή παρόμοιες πληροφορίες για τα κράτη μέλη της Ευρωπαϊκής Ένωσης ή μπορεί να λάβει πληροφορίες εθνικού επιπέδου που να αποκαλύπτουν πρόβλημα παρόμοιο με αυτό που αναφέρουν οι ελβετικές πληροφορίες·

3. Γνωρίζει η Επιτροπή την εθνική εκστρατεία με τίτλο Schtteln Sie nie ein baby (μην ταρακουνάτε ποτέ ένα βρέφος) η οποία βρίσκεταιπό εξέλιξη στην Ελβετία μετά τη δημοσίευση των πληροφοριών που αναφέρονται στο σημείο 1·

4. Με ποιό τρόπο η Επιτροπή μπορεί να συμβάλει στο να επικεντρωθεί η προσοχή στο πρόβλημα αυτό και να προληφθούν περαιτέρω βλάβες μικρών παιδιών στα 15 κράτη μέλη της ΕΕ·

Πηγή: Ραδιοφωνικός σταθμός 1, Journaal Nederland, 25-1-2002.

Απάντηση του κ. Byrne εξ ονόματος της Επιτροπής

(26 Μαρτίου 2002)

1. Η Επιτροπή γνωρίζει το Σύνδρομο του απότομου τραντάγματος και τις μελέτες που γίνονται διεθνώς για το αντικείμενο αυτό καθώς και την έκθεση που εκπονήθηκε στην Ελβετία σχετικά με τα επιδημιολογικά χαρακτηριστικά του εν λόγω προβλήματος.

2. Στην κοινότητα δενπάρχουν συγκρίσιμα στοιχεία σχετικά με την εμφάνισή του. Αυστριακό νοσοκομείο (Sozial Medizinisches Zentrum (SMZ) Ost, Βιέννη) διενέργησε μελέτη (Ludwig Bolttzmann Institut fr kinderchirurgische Forschung) κατά την οποία έγινε αναδρομική ανάλυση ιατρικών φακέλων. Από τους περίπου 30 000 ασθενείς στα εξωτερικά ιατρεία της παιδοχειρουργικής κλινικής οι 45 περιπτώσεις οφείλονταν σε κακοποίηση και από αυτές οι δύο είχαν κατά πάσα πιθανότητα προκληθεί από το Σύνδρομο του απότομου τραντάγματος. Η ελβετική έκθεση αναφέρει: Σε γενικές γραμμές το σύνδρομο αφορά βρέφη ηλικίας κατά μέσο όρο περίπου πέντε μηνών.

Η αναλογία αγοριών-κοριτσιών ανέρχεται στο 3:2. Οιπεύθυνοι είναι στα των περιπτώσεων άνδρες· στο 50 % των περιπτώσεωνπεύθυνοι για το τράνταγμα είναι οι γονείς ενώ σε ποσοστό 17 % σύντροφοι

των μητέρων και μπέιμπι σίτερ. Σύμφωνα με το περιοδικό American Studies, περίπου το των παιδιών που τραυματίζονται λόγω του τραντάγματος πεθαίνουν λίγες ημέρες μετά από το συμβάν. Από τα επιζώντα, σύμφωνα με τα όσα ισχυρίζονται οι αμερικανοί ειδικοί, τα παρουσιάζουν μόνιμη βλάβη.

3. Η Επιτροπή γνωρίζει τις δραστηριότητες των ελβετών ειδικών και βρίσκεται σε επαφή με τους συμμετέχοντες οργανισμούς. Σε διάφορα κράτη μέλη, όπως τη Γερμανία, τη Σκωτία και τη Γαλλία παρέχεται ενημερωτικόλικό σε γονείς.

4. Το νέο πρόγραμμα δημόσιαςγείας, που θα εγκριθεί πιθανότατα στα τέλη του 2002, θέτει ως κύριο στόχο του την εξέταση των συντελεστών που επηρεάζουν τη δημόσιαγεία μέσω της προαγωγής τηςγείας και της πρόληψης των ασθενειών. Η πρόληψη της παιδικής κακοποίησης θα αποτελέσει έναν από τους λειτουργικούς στόχους που θα προτείνει η Επιτροπή στη μελλοντική επιτροπή για το πρόγραμμα αυτό.